พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยสงขลานครินทร์พ.ศ. ๒๕๒๒ ภูมิพลอดุลยเดช ป.ร.ให้ไว้ ณ วันที่ ๒๓กรกฎาคม พ.ศ. ๒๕๒๒เป็นปีที่ ๓๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงกฎหมายว่าด้วยการกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยสงขลานครินทร์อาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย กับมาตรา ๔๔ และมาตรา ๔๘แห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยสงขลานครินทร์พ.ศ. ๒๕๒๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยสงขลานครินทร์ ดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาทันตแพทยศาสตร์ มีปริญญาสองชั้น คือ(ก)เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๓)สาขาวิชานิติศาสตร์ มีปริญญาสามชั้น คือ(ก)เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า นิติศาสตรมหาบัณฑิต ใช้อักษรย่อ น.ม.(ค)ตรี เรียกว่า นิติศาสตรบัณฑิต ใช้อักษรย่อ น.บ.(๔)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๕)สาขาวิชาพยาบาลศาสตร์ มีปริญญาสามชั้น คือ(ก)เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค)ตรี เรียกว่า พยาบาลศาสตรบัณฑิต ใช้อักษรย่อ พย.บ.(๖)สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๗)สาขาวิชาเภสัชศาสตร์ มีปริญญาสามชั้น คือ(ก)เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค)ตรี เรียกว่า เภสัชศาสตรบัณฑิต ใช้อักษรย่อ ภ.บ.(๘)สาขาวิชารัฐประศาสนศาสตร์ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๙)สาขาวิชารัฐศาสตร์ มีปริญญาสามชั้น คือ(ก)เอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า รัฐศาสตรมหาบัณฑิต ใช้อักษรย่อ ร.ม.(ค)ตรี เรียกว่า รัฐศาสตรบัณฑิต ใช้อักษรย่อ ร.บ.(๑๐)สาขาวิชาวิจิตรศิลป์และประยุกต์ศิลป์ มีปริญญาสามชั้น คือ(ก)เอก เรียกว่า ศิลปดุษฎีบัณฑิต ใช้อักษรย่อ ศล.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า ศิลปมหาบัณฑิต ใช้อักษรย่อ ศล.ม.(ค)ตรี เรียกว่า ศิลปบัณฑิต ใช้อักษรย่อ ศล.บ.(๑๑)สาขาวิชาวิทยาศาสตร์ธรรมชาติและสาขาวิชาวิทยาศาสตร์ประยุกต์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๒)สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๓)สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๔)สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ศึกษาศาสตรดุษฎีบัณฑิต ใช้อักษรย่อ ศษ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.(๑๕)สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๖)สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ครุยวิทยฐานะของมหาวิทยาลัยสงขลานครินทร์มีสามชั้น คือ(๑) ครุยดุษฎีบัณฑิตทำด้วยแพรสีแดงเย็บเป็นเสื้อคลุมยาวประมาณครึ่งน่อง หลังจีบตัวเสื้อผ่าอกตลอดมีแถบกำมะหยี่สีน้ำทะเลกว้าง ๑๐ เซนติเมตรเย็บติดเป็นสาบตลอดด้านหน้าทั้งสองข้างไม่โอบรอบคอเสื้อแขนจีบปลายบานและเฉียงตั้งแต่ตอนใต้ข้อศอกเล็กน้อยลงมาจนถึงปลายแขนเสื้อแขนเสื้อยาวตกข้อมือ มีผ้าคล้องคอ ด้านนอก ทำด้วยแพรสีตามสีประจำสาขาวิชาด้านในทำด้วยแพรสีน้ำทะเลขอบของผ้าคล้องคอส่วนที่อยู่ด้านหลังตั้งแต่ไหล่ลงมาขลิบด้วยแพรสีทองกว้างพองามส่วนที่ทาบรอบคอด้านหน้าตั้งแต่ไหล่ลงมาทั้งด้านในและด้านนอกมีแถบกำมะหยี่สีตามสีประจำสาขาวิชาขลิบด้วยแพรสีทองกว้างพองาม มีหมวกเป็นรูปสี่เหลี่ยมจัตุรัส ยาวด้านละ ๒๔เซนติเมตร ทำด้วยสักหลาดสีดำ มีพู่ทำด้วยดิ้นทองยาว ๒๒ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิตแต่ทำด้วยแพรสีดำ แถบกำมะหยี่ สีน้ำทะเล เย็บติดเป็นสาบ ผ้าคล้องคอด้านนอกทำด้วยแพรสีดำ ขอบด้านหลังขลิบด้วยแพรสีตามสีประจำสาขาวิชาด้านหน้าตั้งแต่ไหล่ลงมาทั้งด้านในและด้านนอกมีแถบกำมะหยี่ สีตามสีประจำสาขาวิชาขลิบด้วยแพรสีน้ำทะเลกว้างพองาม พู่ของหมวกทำด้วยไหมสีดำครุยแพทยศาสตรบัณฑิตและครุยทันตแพทยศาสตรบัณฑิตเช่นเดียวกับครุยมหาบัณฑิต[๓](๓) ครุยบัณฑิต เช่นเดียวกับครุยมหาบัณฑิต แต่มีแถบกำมะหยี่สีดำเย็บติดเป็นสาบมาตรา๕[๔] สีประจำสาขาวิชา มีดังต่อไปนี้(๑) สาขาวิชาในคณะการจัดการสิ่งแวดล้อม สีเขียวน้ำทะเล(๒) สาขาวิชาในคณะการบริการและการท่องเที่ยว สีบานเย็น(๓) สาขาวิชาในคณะการแพทย์แผนไทย สีเหลืองเกสรบุนนาค(๔) สาขาวิชาในคณะทรัพยากรธรรมชาติ สีเขียวก้านมะลิ(๕)สาขาวิชาในคณะทันตแพทยศาสตร์ สีม่วงดอกบัวสุทธาสิโนบล(๖) สาขาวิชาในคณะเทคโนโลยีและสิ่งแวดล้อม สีม่วงคราม(๗) สาขาวิชาในคณะนิติศาสตร์ สีขาวและสีดำ(๘) สาขาวิชาในคณะพยาบาลศาสตร์ สีส้ม(๙) สาขาวิชาในคณะพาณิชยศาสตร์และการจัดการ สีฟ้า(๑๐) สาขาวิชาในคณะแพทยศาสตร์ สีเขียว(๑๑) สาขาวิชาในคณะเภสัชศาสตร์ สีเขียวมะกอก(๑๒) สาขาวิชาในคณะมนุษยศาสตร์และสังคมศาสตร์ สีขาว(๑๓) สาขาวิชาในคณะรัฐศาสตร์ สีดำ(๑๔) สาขาวิชาในคณะวิทยาการจัดการ สีม่วงเม็ดมะปราง(๑๕) สาขาวิชาในคณะวิทยาการสื่อสาร สีเงิน(๑๖) สาขาวิชาในคณะวิทยาศาสตร์ สีเหลือง(๑๗) สาขาวิชาในคณะวิทยาศาสตร์และเทคโนโลยี สีแดงเลือดนก(๑๘)สาขาวิชาในคณะวิทยาศาสตร์และเทคโนโลยีอุตสาหกรรม สีม่วงแดง(๑๙) สาขาวิชาในคณะวิศวกรรมศาสตร์ สีเลือดหมู(๒๐) สาขาวิชาในคณะศิลปกรรมศาสตร์ สีทอง(๒๑) สาขาวิชาในคณะศิลปศาสตร์ สีแดงส้ม(๒๒) สาขาวิชาในคณะศิลปศาสตร์และวิทยาการจัดการ สีแดงและสีเหลือง(๒๓) สาขาวิชาในคณะศึกษาศาสตร์ สีแสด(๒๔) สาขาวิชาในคณะเศรษฐศาสตร์ สีส้มดอกประดู่แดง(๒๕) สาขาวิชาในคณะอุตสาหกรรมเกษตร สีชมพูกลีบบัวหลวง(๒๖) สาขาวิชาในบัณฑิตวิทยาลัย สีน้ำเงินเข้ม(๒๗)สาขาวิชาในวิทยาลัยอิสลามศึกษา สีเทามาตรา ๖เข็มวิทยฐานะของมหาวิทยาลัยสงขลานครินทร์สำหรับผู้ได้รับปริญญามีลักษณะเป็นรูปสี่เหลี่ยมผืนผ้า ปลายด้านล่างเป็นลายไทยทำด้วยโลหะสีทองรองรับแผ่นลงยาสีขาวมีอักษรย่อสำหรับปริญญาที่ได้รับและมีลายกระหนกรองรับแผ่นโค้งลงยาสีขาวมีตรามหาวิทยาลัยอยู่ตรงกลางเหนือแผ่นโค้งลงยาสีขาว ปลายด้านบนแหลมเป็นมุม ๑๑๐องศา ทำด้วยโลหะพื้นลงยาสีน้ำทะเล ขอบโดยรอบสีทอง ขนาด ๒.๑ x ๔.๕ เซนติเมตรมาตรา ๗ให้มหาวิทยาลัยสงขลานครินทร์จัดทำครุยวิทยฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๘ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการส. โหตระกิตย์รองนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยสงขลานครินทร์ ซึ่งกำหนดไว้ในประกาศของคณะปฏิวัติฉบับที่ ๑๒๓ ลงวันที่ ๒๐ เมษายน พ.ศ. ๒๕๑๕ นั้นได้กำหนดไว้ในขณะที่มหาวิทยาลัยสงขลานครินทร์มีปริญญาและอักษรย่อสำหรับสาขาวิชาที่เปิดสอนอยู่ในปีพ.ศ. ๒๕๑๕ คือสาขาวิชาต่าง ๆ ในคณะวิศวกรรมศาสตร์คณะวิทยาศาสตร์และคณะศิลปศาสตร์เท่านั้นปัจจุบันมหาวิทยาลัยสงขลานครินทร์มีคณะต่าง ๆ เพิ่มขึ้นอีก ๔ คณะ คือคณะแพทยศาสตร์ คณะวิทยาการจัดการ คณะทรัพยากรธรรมชาติ และคณะเภสัชศาสตร์และในคณะเดิมก็ได้มีการกำหนดหลักสูตรสาขาวิชาต่าง ๆ เพิ่มขึ้นอีกเป็นอันมากสมควรปรับปรุงกฎหมายว่าด้วยการกำหนดปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยสงขลานครินทร์เสียใหม่ให้เหมาะสมกับสภาพการณ์ปัจจุบันจึงจำเป็นต้องตราพระราชกฤษฎีกานี้ขึ้นพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสงขลานครินทร์(ฉบับที่ ๒) พ.ศ. ๒๕๒๓[๕]หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยสงขลานครินทร์เห็นสมควรเปลี่ยนสีประจำสาขาวิชาสำหรับสาขาวิชาในคณะวิทยาการจัดการ จากสีดำเป็นสีม่วงเม็ดมะปรางเพื่อความเหมาะสม จึงจำเป็นต้องตราพระราชกฤษฎีกานี้ขึ้นพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสงขลานครินทร์(ฉบับที่ ๓) พ.ศ. ๒๕๓๐[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยสงขลานครินทร์ได้ขยายขอบเขตทางด้านวิชาการโดยได้จัดตั้งคณะทันตแพทยศาสตร์และคณะวิทยาศาสตร์และเทคโนโลยีเพิ่มขึ้นสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยสงขลานครินทร์ เสียใหม่ จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยสงขลานครินทร์ (ฉบับที่ ๔) พ.ศ. ๒๕๓๐[๗]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยสงขลานครินทร์ได้เปิดสอนหลักสูตรพยาบาลศาสตรบัณฑิตเพิ่มขึ้นในคณะพยาบาลศาสตร์สมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสงขลาสงขลานครินทร์เสียใหม่ จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยสงขลานครินทร์ (ฉบับที่ ๕) พ.ศ. ๒๕๓๖[๘]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยสงขลานครินทร์ได้จัดตั้งวิทยาลัยอิสลามศึกษาขึ้น สมควรแก้ไขเพิ่มเติมพระราชกฤษฎีกาว่าด้วยการกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยสงขลานครินทร์โดยกำหนดสีประจำสาขาวิชาสำหรับสาขาวิชาในวิทยาลัยอิสลามศึกษาเพิ่มขึ้น จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสงขลานครินทร์(ฉบับที่ ๖) พ.ศ. ๒๕๓๙[๙]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยสงขลานครินทร์ได้จัดตั้งคณะอุตสาหกรรมเกษตรขึ้นสมควรกำหนดสีประจำสาขาวิชาสำหรับสาขาวิชาในคณะดังกล่าว จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสงขลานครินทร์(ฉบับที่ ๗) พ.ศ. ๒๕๓๙[๑๐]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยสงขลานครินทร์ได้เปิดสอนสาขาวิชาสาธารณสุขศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยสงขลานครินทร์ (ฉบับที่ ๘) พ.ศ. ๒๕๔๒[๑๑]หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากทบวงมหาวิทยาลัยได้มีการปรับปรุงหลักเกณฑ์การกำหนดชื่อปริญญาของสถาบันอุดมศึกษาใหม่และมหาวิทยาลัยสงขลานครินทร์ได้จัดตั้งคณะศิลปศาสตร์และคณะการจัดการสิ่งแวดล้อมขึ้นใหม่รวมทั้งได้เปิดสอนสาขาวิชาเทคโนโลยีอาหารและสาขาวิชาชีววิทยาในระดับปริญญาเอกเพิ่มขึ้นสมควรแก้ไขเพิ่มเติมปริญญาในสาขาวิชาและอักษรย่อสำหรับสาขาวิชาของมหาวิทยาลัยสงขลานครินทร์และแก้ไขเพิ่มเติมสีประจำสาขาวิชาสำหรับสาขาวิชาในคณะต่าง ๆ เสียใหม่ จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสงขลานครินทร์(ฉบับที่ ๙) พ.ศ. ๒๕๔๗[๑๒]หมายเหตุ :- เหตุผลในการประกาศใช้พระราชกฤษฎีกาฉบับนี้คือเนื่องจากมหาวิทยาลัยสงขลานครินทร์ได้เปิดสอนสาขาวิชาวิจิตรศิลป์และประยุกต์ศิลป์เพิ่มขึ้นสมควรแก้ไขเพิ่มเติมปริญญาในสาขาวิชาและอักษรย่อสำหรับสาขาวิชาเพื่อกำหนดชื่อปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าวรวมทั้งกำหนดสีประจำสาขาวิชาสำหรับสาขาวิชาในบัณฑิตวิทยาลัยเพิ่มขึ้น จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยสงขลานครินทร์(ฉบับที่ ๑๐) พ.ศ. ๒๕๔๙[๑๓]หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากมหาวิทยาลัยสงขลานครินทร์ได้เปิดสอนสาขาวิชานิติศาสตร์ และสาขาวิชาเศรษฐศาสตร์เพิ่มขึ้นสมควรแก้ไขเพิ่มเติมปริญญาในสาขาวิชาและอักษรย่อสำหรับสาขาวิชา เพื่อกำหนดชื่อปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าว และแก้ไขอักษรย่อสำหรับสาขาวิชาของสาขาวิชาวิจิตรศิลป์และประยุกต์ศิลป์ไม่ให้ซ้ำกับอักษรย่อสำหรับสาขาวิชาของสาขาวิชาเศรษฐศาสตร์ รวมทั้งกำหนดสีประจำสาขาวิชาดังกล่าวจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยสงขลานครินทร์(ฉบับที่ ๑๑) พ.ศ. ๒๕๕๒[๑๔]หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยสงขลานครินทร์ได้เปิดสอนสาขาวิชาการบัญชีและสาขาวิชารัฐศาสตร์เพิ่มขึ้นและได้แก้ไขอักษรย่อสำหรับสาขาวิชาวิจิตรศิลป์และประยุกต์ศิลป์เพื่อให้สอดคล้องกับประกาศกระทรวงศึกษาธิการเรื่อง หลักเกณฑ์การกำหนดชื่อปริญญา พ.ศ. ๒๕๔๙ รวมทั้งกำหนดสีประจำสาขาวิชาสำหรับสาขาวิชาในคณะที่จัดตั้งใหม่ได้แก่ คณะการบริการและการท่องเที่ยว คณะการแพทย์แผนไทยคณะเทคโนโลยีและสิ่งแวดล้อม คณะพาณิชยศาสตร์และการจัดการ คณะรัฐศาสตร์คณะวิทยาการสื่อสาร คณะวิทยาศาสตร์และเทคโนโลยีอุตสาหกรรม และคณะศิลปศาสตร์และวิทยาการจัดการ และเปลี่ยนแปลงการกำหนดสีประจำสาขาวิชาจากสีประจำสาขาวิชานิติศาสตร์สีประจำสาขาวิชาวิจิตรศิลป์และประยุกต์ศิลป์ และสีประจำสาขาวิชาเศรษฐศาสตร์เป็นสีประจำสาขาวิชาในคณะนิติศาสตร์ สีประจำสาขาวิชาในคณะศิลปกรรมศาสตร์และสีประจำสาขาวิชาในคณะเศรษฐศาสตร์ตามลำดับจึงจำเป็นต้องตราพระราชกฤษฎีกานี้คุณากร/ผู้จัดทำ๔ พฤษภาคม ๒๕๕๔วิชชุตา/ผู้ตรวจ๑๔ มิถุนายน ๒๕๕๔[๑] ราชกิจจานุเบกษาเล่ม ๙๖/ตอนที่ ๑๒๙/ฉบับพิเศษ หน้า ๑๗/๒ สิงหาคม ๒๕๒๒[๒] มาตรา ๓แก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยสงขลานครินทร์ (ฉบับที่ ๑๑) พ.ศ. ๒๕๕๒[๓] มาตรา ๔ (๒)วรรคสอง แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสงขลานครินทร์(ฉบับที่ ๓) พ.ศ. ๒๕๓๐[๔] มาตรา ๕แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยสงขลานครินทร์ (ฉบับที่ ๑๑) พ.ศ. ๒๕๕๒[๕] ราชกิจจานุเบกษาเล่ม ๙๗/ตอนที่ ๑๓๑/ฉบับพิเศษ หน้า ๑๖/๒๓ สิงหาคม ๒๕๒๓[๖] ราชกิจจานุเบกษาเล่ม ๑๐๔/ตอนที่ ๑๙๔/ฉบับพิเศษ หน้า ๑๐/๒๘ กันยายน ๒๕๓๐[๗] ราชกิจจานุเบกษาเล่ม ๑๐๔/ตอนที่ ๒๗๘/ฉบับพิเศษ หน้า ๒๗/๓๑ ธันวาคม ๒๕๓๐[๘] ราชกิจจานุเบกษาเล่ม ๑๑๐/ตอนที่ ๑๖/หน้า ๖/๑๖ กุมภาพันธ์ ๒๕๓๖[๙] ราชกิจจานุเบกษาเล่ม ๑๑๓/ตอนที่ ๔ ก/หน้า ๒/๒๖ กุมภาพันธ์ ๒๕๓๙[๑๐] ราชกิจจานุเบกษาเล่ม ๑๑๓/ตอนที่ ๔๔ ก/หน้า ๗/๓ ตุลาคม ๒๕๓๙[๑๑] ราชกิจจานุเบกษาเล่ม ๑๑๖/ตอนที่ ๕๓ ก/หน้า ๖/๒๘ มิถุนายน ๒๕๔๒[๑๒] ราชกิจจานุเบกษาเล่ม ๑๒๑/ตอนที่ ๔๔ ก/หน้า ๙/๑๕ กรกฎาคม ๒๕๔๗[๑๓] ราชกิจจานุเบกษาเล่ม ๑๒๓/ตอนที่ ๓๕ ก/หน้า ๑/๕ เมษายน ๒๕๔๙[๑๔] ราชกิจจานุเบกษาเล่ม ๑๒๖/ตอนที่ ๘๘ ก/หน้า ๔/๒๕ พฤศจิกายน ๒๕๕๒